IZVEDBENI NAČRT ZA PREDMET “IZBRANE TEME IZ DRUŽINSKE MEDICINE” – MODUL “SPORAZUMEVANJE”
Vodji modula: Marija Petek Šter, Davorina Petek
Semester: Zimski
Način izvedbe: preko celega semestra
Izvedbeni urnik:
	Termin
	Oblika
	Število ur
	Opombe

	Oktober
	Predavanja
	5
	Popoldanski termin

	Oktober
	Seminar 1
	5
	Popoldanski termin

	November
	Seminar 2
	5
	Popoldanski termin

	December
	Seminar 3
	5
	Dopoldne 

	V tednu izbirnih vsebin
	Seminar 4 z ocenjevanjem
	5
	Dopoldne 

	Vaje v ambulantah družinske medicine – aktivno poslušanje
	Klinične vaje s kliničnimi mentorji
	6
	Po dogovoru s kliničnim mentorjem pred seminarjem 1

	Vaje v ambulantah družinske medicine-
Primeri komunikacije z različnimi skupinami bolnikov
 
	Klinične vaje s kliničnimi mentorji
	6
	Po dogovoru s kliničnim mentorjem pred seminarjem 2

	Vaje v ambulantah družinske medicine-
Komunikacija v timu
	Klinične vaje s kliničnimi mentorji
	6
	Po dogovoru s kliničnim mentorjem pred seminarjem 3

	Vaje v ambulantah družinske medicine- prirpava posnetka pogovora 

	Klinične vaje s kliničnimi mentorji
	2
	Po dogovoru s kliničnim mentorjem pred seminarjem 4

	Celote semester 
	Samostojno delo študenta 
	45 ur
	Študent mora pripraviti seminarsko nalogo in v sklopu seminarske naloge pripraviti posnetek vloge s pacinetom na obravnavano temo



Vsebina:
Predavanja
· Učinkovite komunikacijske veščine z bolniki in svojci
· Pogovor s težavnimi bolniki in v težavnih okoliščinah  (slabe novice, konflikti, sporazumevanje v NMP…)
· Pogovor v timu, predstavitev SBAR komutacije (Situation, Background, Assessment, Recommendation)
· Tehnike mediacije
· Empatija in profesionalni odnos
· Pomen komunikacije za varnost bolnika

Seminar 1 - Aktivno poslušanje: 
Veščine aktivnega poslušanja
· Očesni stik;
· Izraz obraza
· Neverbalni znaki pazljivega poslušanja
· Kaj so zaprta, odprta vprašanja
· Olajševanje pogovora
· empatija
· ugotavljanje in upoštevanje namigov
· povzetki
· označevanje pomembnih delov pogovora
· ugotavljanje pacientovih stališč
· podajanje informacije;
· razdelitev informacije v manjše dele
· preverjanje razumevanja s strani pacienta

Tekom seminarja bomo s pomočjo vnaprej pripravljenih vinjet vadili aktivno poslušanje. 
Tehnika bo igra vlog s podajanjem povratne informacije.
Podajanje povratne informacije bomo vadili tudi tako, da bomo analizirali vnaprej pripravljene videoposnetke.  
Navodila za pripravo na seminar:
Sledite in zbežite si osnovne informacije o pogovorih, pri katerih je bilo ključno aktivno poslušanje. Analizirajte vsaj en primer in navedite, kateri elementi aktivnega poslušanja so bili uporabljeni, katere pa bi bilo še vredno uporabiti, da bi bil pogovor uspešnejši. 

Seminar 2 - Primeri komunikacije z različnimi skupinami bolnikov 
Tekom seminarja bomo s pomočjo vnaprej pripravljenih vinjet vadili pogovor z različnimi skupinami bolnikov, poudarek bo na primerih težavne komunikacije z bolniki in njihovimi svojci.
Tehnika bo igra vlog s podajanjem povratne informacije.
Podajanje povratne informacije bomo vadili tudi tako, da bomo analizirali vnaprej pripravljene videoposnetke.  

Navodila za pripravo na seminar:
Sledite in zabeležite si osnovne informacije o pogovorih, ki ste jih doživeli kot težavne ( zakaj ste jih tako doživeli, kako ste se vi oz. zdravnik znašli v situaciji, ali menite, da je bila situacija v komunikacijskem pogledu zadovoljivo rešena).

Seminar 3 – Pogovor s timom
Tekom seminarja bomo s pomočjo vnaprej pripravljenih vinjet vadili pogovor v timu.
Poseben poudarek bomo namenili tehniki SBAR komunikacije med člani tima. 
Tehnika bo igra vlog s podajanjem povratne informacije.
Podajanje povratne informacije bomo vadili tudi tako, da bomo analizirali vnaprej pripravljene videoposnetke.  

Navodila za pripravo na seminar: 
Pogovorite se s sestro in drugimi člani tima, izvedite sestanek na temo, ki jo sami določite (lahko tudi neformalni sestanek ob jutranji kavi) 

Seminar 4 – predstavitev izdelkov z ocenjevanjem 
Predstavitev nalog z ocenjevanjem. Vsak udeleženec ima na voljo 20 minut; s tem da je 10 minut namenjeno predstavitvi posnetka, 10 minut pa razpravi, ki poteka v obliki podajanja povratne informacije. 
Študent seminarsko nalogo na dogovorjeno termo in posnetek za snemanje katerega je pridobil pisno soglasje pacienta teden dni pred zaključkom odda v spletno učilnico. 
Primeri za seminarsko nalogo: 
· Sporazumevanje v timu
· Sporazumevanje z različnimi skupinami bolnikov
· Pogajanje in doseganje soglasja 
· Motivacijski intervju…

Klinične vaje 
Tekom kliničnih vaj študent opazuje sporazumevanje in se sam aktivno vključuje v vlogo vodenja pogovora z različnimi skupinami bolnikov. Z vsaj enim bolnikom pogovor tudi posname na video po predhodnem pisnem soglasju bolnika. 
Posnet pogovor z analizo je del zaključne seminarske naloge.

Samostojno delo študenta.
Samostojno delo študenta je vezano na pripravo seminarske naloge. Za izbrano temo pogovora naredi pregled literature in napiše kratek povzetek pregledanih virov. 
V nadaljevanju predstavi posnetek pogovora z bolnikom (kratek opis situacije, pogovor razčleni na faze pogovora in zapiše ključne ugotovitve pa fazah pogovora; naredi analizo pogovora in izpostavi pozitivne vidike in priložnosti za izboljšave).

